
ugustikuu vii- 
masel püha- 
päeval - tegi 
Merle - Holl- 
man Tallinna 
koguduses kokkuvõtte 18. 
augustil kirikuõuel korralda- 
tud perepäevast. Ta alustas 
mõttega, et kogudus on ju 
nagu perekond, ja lõpetas 
üleskutsega olla tugev pere- 
kond, sest Eesti vajab tuge- 
vaid peresid. 


Erakordse 
päev 


Kirikute nädala ürituste hulka kuulus ka era- 
kordse naise päev, kus osalejad said muu 
hulgas võimaluse oma mured ja probleemid 
õhupallidega ära kõrgustesse saata. 


Ühtse pere tunde kogemist oma koguduse, kiriku ja kristlastega üldise- 
malt on tänavune suvi pakkunud rohkesti, olgu läbi EMK aastakonve- 
rentsil ja suvekonverentsil kogetu-räägitu, läbi misjoniürituste ning las- 
tele mõeldud rõõmupäevade ja rõõmurallide, läbi juba nimetatud Tal- 
linna koguduse perepäeva või siis üldisemalt läbi kirikute nädala üritus- 
te ja Kristuspäeva. 

Küllap kasvatab ühtse pere tunnet seegi, kui koguneme septembris, 
et meenutada taas kord oma kiriku lugu ja juuri. Ja nagu rõhutab Taa- 
vi Hollman, pole selle kõige juures oluline ainult mineviku meenutami- 
ne, vaid et EMK 105. aastapäeva konverents peaks ühtlasi andma jõu- 
du, inspiratsiooni ja juhatust edasiliikumiseks. 

Oma juhatajate-jumalasulaste töö ja tegevuse mõjujõudu ja haaret 
võisime Tallinna koguduses üsna ootamatult kogeda ka tol juba nime- 
tatud augustikuu viimasel pühapäeval, kui tervituseks sõna saanud 
Norra külaliste esindaja meenutas muu hulgas Aleksander Kuuma, Hu- 
go Oengot, Jaan Puskayd ja Harald Altoki. Ja meie pisukese kiriku ju- 
hatajate suurus peegeldus vastu ka Kristuspäeva lõpuhetkedes, kui ko- 
gu selle rahvahulga ees toodi esile, et selle staadioniüritusega on teoks 
saanud Olav Pärnametsa kunagi 1970. aastate alguses 
öeldud sõnad, et tulevad ajad, mil võime evangeeliumi 
kuulutada staadionidel. Mis võiks veel paremini kinni- 
tada EMK superintendendi Taavi Hollmani selle numb- 
ri avapöördumises välja öeldud soovi, et järgides oma 
juhatajate-jumalasulaste usku, võiks meiegi elu ja tee- 
nimistöö olla viljakas Issandas. 

SUPERINTENDENDILT HINNE 


Aastapäevade aasta 


Pidage meeles oma juhatajaid, kes teile on rääki- 
nud Jumala sõna; pidades silmas nende elukäigu 
lõppu, võtke eeskujuks nende usk! 


eebrea kirja autor kut- 
sub lugejaid pidama 
meeles oma juhata- 
jaid, kes neile on rää- 
kinud Jumala sõna. 

Aastapäevad, juubelid ja muud 
tähtpäevad on ülalmainitud meenu- 
tusteks sobivaim aeg. Käesolev aasta 
pakub meile mitmeid põhjusi seda 
Heebrea kirja autori üleskutset prak- 
tiliselt ellu viia. On ju EMK jaoks mit- 
mes mõttes aastapäevade aasta. 

9. juunil täitus sada viis aastat 
päevast, mil Karl Kuum ja Vassili 
Täht maabusid Saaremaal, Roomas- 
saare sadamas, et minna saarele Ju- 
malasõna kuulutama. Tänu järgne- 
nud vaimulikule ärkamisele ja Juma- 
la armule nimetatakse meid täna me- 
todistideks. Meie oleme nende kuu- 
lutustöö tulemus ja vili. See, mida tä- 
na kogeme ja omame, tuleneb otse- 
selt nende jumalariigi teenrite ja pal- 
jude teiste kuulutajate valmisolekust 
inimesi ja Jumalat teenida. Nende 
ohvrimeelsus ja usk on meile täna 
eeskujuks. Seetõttu on oluline het- 
keks peatuda ja mõtelda nendele, 
kes on meile Jumala sõna rääkinud 
ja kuulutanud. 

Heebrea kirja autor rõhutab, et 
need juhatajad on rääkinud Jumala 
sõna. Selles sõnas peitub saladus ja 
vägi. Selgitades tähendamissõna kül- 
vajast, ütles Jeesus, et kuningriigi sõ- 
na on seeme (Lk 8:11). Selles on kas- 
vujõud ja Jumala vägi. Jumala sõna 
läbi on loodud taevad ja maa; Kristu- 
ses — Jumala Sõnas - püsib kõik koos 
(KI 1:17). Sõna läbi, vastates Jumala 
armule ja kutsele, saame pääste oma 
hingedele. Nii et Jumala sõna on see 
olulisim faktor, mis meidki siiani 


Kiri heebrealastele 13:7 


kandnud on. 

Jumalasõna kuulutus ei ole alati 
olnud kerge. Mõtelgem sellele, et 
kolm EMK neljast usumärtrist — Mar- 
tin Prikask, Vassili 
Prii, Peeter Häng - pi- 
did = seitsekümmend 
aastat tagasi (1942) 
jätma sõnakuulutuse 
tõttu oma elu ja sure- 
ma märtrina. Pidades 
silmas nende jumala- 
sulaste ohvrit ja Kris- 
tust austavat elulõppu, 
tahame väärikalt järgi- 
da nende usu eeskuju. 

Sõnakuulutuse tu- 
lemusena rajati Tapale 
sada aastat tagasi, 
1912 aastal, Mandri-Eesti esimene 
kogudus. Lähtuvalt kõigest ülalpool 
mainitust tahame koguneda just Ta- 
pale pidama Eesti Metodisti Kiriku 

Tallinnas Lilleküla staadionil. 


Et aastapäeva- 
konverents aitaks 
tagasi vaadates 
saada jõudu, 
inspiratsiooni ja 
juhatust edasiliiku- 
miseks nii, 
et järgides nende 
jumalasulaste usku 
võiks meiegi elu 
ja teenimistöö olla 
viljakas Issandas! 


EMK superintendent kõnelemas ja palvetamas tänavusel Kristusp 


105. aastapäevale pühendatud aja- 
lookonverentsi ja tänujumalateenis- 
tust. Konverentsi teemaks on “... võt- 
ke eeskujuks nende usk ...” (Hb 
13:7). Konverentsi eesmärk on mee- 
nutada neid meie juhatajaid, kes 
meile on rääkinud Jumala sõna, ja 
tutvuda põhjalikumalt nende teeni- 
mistööga. Usumärtrite mälestuseks 
koguneme seekord Tapa 
kalmistule Karl Kuuma 
hauale, et meenutada se- 
da meest, kelle sünnist 
täitub sel aastal 145 ja 
surmast 80 aastat. 

Kõige selle juures ei 
taha me ainult minevik- 
ku meenutada. Soovin, 
et aastapäevakonverents 
aitaks tagasi vaadates 
saada jõudu, inspirat- 
siooni ja juhatust edasi- 
liikumiseks nii, et järgi- 
des nende jumalasulaste 
usku võiks meiegi elu ja teenimistöö 
olla viljakas Issandas! 

Rahutervitusega, 
TAAVI HOLLMAN 


Ei 


= 


äeval 

AASTAKONVERENTSI KAJA 


Vajadus seesmiselt 
UUENEDA 


Superintendent Taavi 
Hollmani vaimuliku te- 
gevuse aruandest EMK 
aastakonverentsile 

19. juunil 2012 Tallinnas 


“Kes küll on ustav ja arukas 
majapidaja, kelle isand seab 
oma pererahva üle neile parajal 
ajal andma määratud moona?” 
Luuka 12:42 


ssand Jeesus Kristus küsib 
apostel Peetruselt väga olulise 
küsimuse. Ta kutsub üles val- 
vama ja Issanda tagasitulekut 
ootama kontekstis — eelnenud 
tekstis (alates salmist 35) rõhutab 
Jeesus kahel korral vajadust valvata. 
Ustav ja arukas majapidaja on niisiis 
esmalt valvav kristlane, kes on kätte- 
saadav Issandale, kes seab sulase pe- 
rele Jumala määratud rooga jagama. 
Sellise sulase kohta ütleb Jeesus, et 
“õnnis on see teener, kelle ta isand 
tulles leiab nõnda tegevat” (salm 43). 
Ja mitte ainult et selline sulane on õn- 
nis, vaid see juhatab võimsa tõotuse 
juurde: “Tõesti, ma ütlen teile, ta seab 
tema kogu oma vara üle” (salm 44). 
Milline tõotus!? Usun, et Jumal ei täi- 
da seda tõotust kord igavikus, vaid 
alustab sellega juba siin, maa peal. 

Kogudusi visiteerides olen rõõmu- 
ga tõdenud - paljud teavad, et tänavu- 
ne aasta on meie kirikus hea majapi- 
damise ja kümnise aasta. Pastorid, 
julgustage jätkuvalt kogudusi olema 
ustavad ja head majapidajad nii oma 
isiklikus usuelus kui ka kirikus tervi- 
kuna. 

Eelmise tööaasta märksõnaks on 
olnud rakenduskava. Olen ikka ja 
jälle rõhutanud, et rakenduskava tu- 
leb lugeda palvemeelsusega, et Is- 

sand ise juhataks sealt kätte need 
töösuunad, mis sinu ja sinu kogudu- 
se jaoks on olulisimad. Üks pastor 
arvas algul selle tumepunase kausta 
kohta otsesõnu, et see pole Jumalast. 
Aga hiljem avastas selle kaudu mit- 
meid häid asju. 

Me eitaha lasta silmist ka vajadust 
seesmiselt uueneda, et sirutuda kogu- 
dustena teenimisvalmilt väljapoole ja 
asutada uusi usukogukondi. Et seda 
protsessi tõhustada, oleme lisanud 
koguduse tegevusaruannetesse uue, 
sisulisele tööle suunatud osa, mida ju- 
ba nii mõnelgi kogudusekonverentsil 
on ka kasutatud. 

Lisaks hea majapidamise ja küm- 
nise aastale tähistame tänavu EMK 
105. tegevusaastapäeva. 


EMK arvudes 


2012. aasta 1. jaanuari seisuga on 
EMK-s 1642 liiget, neist 170 ristitud ja 
1472 tunnistavat liiget. 

EMK vaimulikkond aastal 2011— 
2012 hõlmas 24 ordineeritud vane- 
mat, kellest kolm olid tegevad kapla- 


Fotod: Koduteel 


Aastakonverentsi ilmikute sessioo- 
nil ärgitasid Marjana Luist ja Urmas 
Sassian osalejad mõtlema ilmikute 
rolli ja töö üle koguduses. 


niteenistuses ja üks ÜMK GBGM-is. 
Pastoritena teenivaid kohalikke pas- 
toreid oli 5, pastoritena/kaplanitena 
teenivaid aastakonverentsi prooviliik- 
meid 10, ordineeritud diakoneid 2, va- 
nemaordinatsiooniga emeriitpasto- 
reid 6. Kokku on meil 40 tegevvaimu- 
likku. Igakuist ametlikku palgatoetust 
sai 2011. aastal 27 vaimulikku ja pen- 
sionitoetust 6 emeriitvaimulikku. 


2012 — hea majapidamise 
ja kümnise aasta 

Oleme tasapisi hakanud täitma 
EMK rakenduskava. Lisaks 2012. 


aasta nimetamisele hea majapidami- 
se ja kümnise aastaks otsime kirikule 


jätkuvalt haldus- ja finantsjuhti. Ole- 
me kinnitanud vaimulike täiendõppe 
kava, mis rakendub 2012. aasta sügi- 
sest, ning alustanud arenguvestluste- 
ga. Püüan jätkuvalt tegeleda pas- 
toraalse teenimise struktuuri korras- 
tamise küsimustega, mõeldes sellele, 
kuidas jätkusuutlikult tagada palka. 
Tahame edaspidi tõhusamalt tegele- 
da eestpalvete kogumise ja pastorite 
listi laialisaatmisega ning koguduste 
ilmikjuhtide harimise, kaastööliste 
järelkasvu leidmise ja koolitamisega 
ning regulaarsete visioonipäevade 
korraldamisega. Rakenduskava täit- 
mise raames olen välja saatnud kaks 
superintendendi karjasekirja. 

2011. aasta sügisel korraldas Tal- 
linnas, Pärnus, Võrus ja teistes linna- 
des seminare Aldersgate'i meeskond 
USA-st ning kevadel külastas kolme 
kogudust väiksem meeskond Inglis- 
maalt. Märtsis 2012 võõrustasime 
Tallinnas Baltimaade / Koguduse 
Arengu kooli, mis andis imelise või- 
maluse kokkutulemiseks Eesti, Läti 
ja Leedu vaimulikele ja ilmikutele. 
Novembris 2011 osalesime Tallinnas 
ja Tartus GLS-i juhtimiskoolitusel. 

Lastetöö toimkond on saanud uue 
juhi: Ele Paju on andnud töö üle Egle 
Hollmanile. Kaplan Raivo Nikiforov 
viibis 2011. aastal 6-kuulisel missioo- 
nil Afganistanis. 

Eesti Sõprade kokkusaamised on 
Harry Turneri juhtimisel saanud uue 
hoo tiibadesse. 

Kasvanud on annetused ja seega 
ka koguduste maksed pastorite pal- 
gafondi — 13 424 eurolt 2010. aastal 
18 635 euroni 2011. aastal. Kiriku 
keskkassasse tehtavad sissemaksed 
on aastaga tõusnud 21 925 eurolt 
23 940 euroni. Kahjuks on kirikuvalit- 
susele laekunud summad kokkuvõt- 
tes väiksemad kui tegelik kümnendik 
kogudustele laekunud annetustest 
(laekumata on jäänud 2921 eurot). 

Annetustest kogutud summadega 
on raske majandada ja remontida 
hooneid. Oleme aastate jooksul sõltu- 
nud välisabist, kuid pikemas perspek- 
tiivis peame arendama jätkusuutlik- 
kust. Näiteks pastorite palgafondi va- 
jalikest väljamaksetest suutsime aga 
aruandeaastal oma jõududega kokku 


Soovi ise toime tulla ja oma ettevõtmistega 
koguduse majanduslikku toimetulekut paranda- 
da ehk hea majapidaja olla võisime näha ja ka 
imetleda tänavusel aastakonverentsil. 


panna ainult veidi üle 17 protsendi. 
Nii mõnigi pastor on väsinud, ülesan- 
deid on rohkem, kui kanda suudetak- 
se. Probleemidest rääkides tuleb tun- 
nistada, et teatud mõttes oleme jätku- 
valt seesmises identiteedikriisis, sest 
mõningais teoloogilistes küsimustes 
ja koguduslikus teenimispraktikas 
erineme suuresti. 


Superintendent EMK-d esindamas 


2011. aastal osales EMK superin- 
tendent 9.—13. märtsini Skandinaavia 
ja Balti superintendentide kokkusaa- 
misel Kopenhaagenis ja Keskkonve- 
rentsi nõukogu koosolekul, 24.—25. 
märtsil Gideoni laagrit kaua aega toe- 
tanud Norra organisatsiooni Ny Start 
i Ost 20. tegevusaastapäeval Gjövikis, 
27. aprillist 2. maini Eesti sõprade 
koosolekul Crivewoodi ÜMK-s Nash- 
ville'is, 6.-9. septembril Inglismaal 
Focolare piiskoppide ja kirikujuhtide 
kokkutulekul, 14.—16. oktoobril Kesk- 
konverentsi Nõukogu koosolekul Ko- 
penhaagenis, 18. novembril piiskop 
Christian Alstedi 50. sünnipäeva tä- 
histamisel Jeruusalemma kirikus Ko- 
penhaagenis, 27. novembrist 1. det- 
sembrini Euroopa laiendatud kabine- 
ti koosolekul Braunfelsis Saksamaal; 
2012. aasta 15.—20. veebruaril Eesti 
Sõprade koosolekul Hermitage'i 
ÜMK-s Nashville'is, 9.—-13. märtsil 
Peakonverentsi -ettevalmistuskoh- 
tumisel,  Keskkonverentsi /Nõu- 
kogu kohtumisel Kopenhaagenis, 
Skandinaavia ja Balti superinten- 


dentide kokkusaamisel 
Smidstrup Strandis Taa- 
nis ning 21. aprillist 
5. maini ÜMK Peakon- 
verentsil Tampas. 


2013 — jüngerluse 
ja seesmise uuene- 
mise aasta 


Meie tähtsamate sih- 
tide hulka kuuluvad 
EMK 105. juubeli tähis- 
tamine septembrikuus, 
koguduste vaimuliku te- 
gevuse tõhustamine ja 
majandusliku iseseisvu- 
se suurendamine, jätkuv 
kasvamine pühitsuses 
Eesti väga sekularisee- 
runud ühiskonnas, osalemine Kris- 
tuspäeval 28. juulil Tallinnas. Veel 
seaksin sihiks mõne tegevuse valimi- 
se koguduse 2012.-2013. tööaasta 
prioriteediks rakenduskava osadest 
5.5. (punktidest 1 ja 2) ning 5.6. 
(punktist 2), arenguvestluste jätkami- 
se ning tegutsemise selle nimel, et 
järgmisel aastal lisatakse aastakon- 
verentsi aruandele ka koguduste vai- 
muliku tegevuse aruanded, kus pas- 
torid jagavad lühidalt, mis kogudus- 
tes on toimunud ja mis on seatud 
sihiks tulevikuks. 

2013. aasta plaanime nimetada 
jüngerluse ja seesmise uuenemise 
aastaks. Seepärast paneksin pastori- 
tele südamele, et 
H leiaksite kogudusele pühendunud 
ilmikjuhi, kes on eeskujuks käitumi- 
ses, armastuses, usus ja meelepuhtu- 
ses; 

H Jeiaksite endale ühe töötegija — kas 
kohaliku jutlustaja, pastorikandidaa- 
di või abilise muus kogudusetöös; 

M saadaksite eeloleva kolme aasta 
jooksul oma koguduse tulevase tööte- 
gija seminari õppima; 

HB leiaksite endale palvepartnerid, 
kellega koos palvetada ja jagada; 

H võimalusel võtaksite oma hoole al- 
la ühe oma kogudusest väiksema 
EMK koguduse; 

m määratleksite koguduse olukorra 
lähtuvalt piiskopi materjalist “Heit- 
lev-Stabiilne-Arenev-Eeskujuksolev 
kogudus” (vt Koduteel 2/2012). 

Aastakonverentsi otsuseid 


Kristliku koguduse “Taastami- 
ne” ühinemine Eesti Metodisti 
Kirikuga 

Aastakonverents otsustas võtta 
EMK-sse kristliku koguduse “Taas- 
tamine”. Koguduse uueks nimeks 
saab EMK Tallinna Uue Alguse Ko- 
gudus. 

EMK TS-i vilistlase pastor Stanis- 
lav Ossipovi juhitava koguduse soov 
liituda EMK-ga edastati aastakonve- 
rentsi delegaatidele juba eelmisel 
aastal. 2011. aasta aastakonverents 
volitas ühinemisküsimusega tegele- 
mise kirikuvalitsusele. Pärast vasta- 
va protseduuriga tutvumist esitaski 
kirikuvalitsus liitumissoovi aasta- 
konverentsile, mis ettepaneku ka 
kinnitas. (i 


EMK esindajad 


Aastakonverents arutas ka nominat- 
sioone Keskkonverentsi komisjoni- 
desse ja Euroopa Metodisti Nõuko- 
gusse. 


Aastakonverents kinnitas Kesk- 
konverentsi nõukogu liikmeteks läh- 
tuvalt eelmise aastakonverentsi ot- 
susest Taavi Hollmani ja Meeli 
Tankleri, kes olid ka EMK delegaa- 
did tänavusel Peakonverentsil. 
Euraasia hariduskomisjoni liikmeks 
otsustati esitada Meeli Tankleri, 
Noortenõukogusse Marjana Luisti, 
kirikukohtusse Priit Tamme ning 
Euroopa Metodisti Nõukokku Meeli 
Tankleri või Üllas Tankleri kandida- 
tuur. 

Pastorite palgafondi 
osamakse muutmine 
Tagamaks EMK pastorite palgafondi 
jätkuvat toimimist tegi kirikuvalitsus 
aastakonverentsile ettepaneku suu- 
rendada omaosalust selles fondis. 
Kirikuvalitsuse ettepanek oli tõsta 
senine maks ühelt eurolt täisliikme 
kohta kuus alates 1. jaanuarist 2013. 
aastast kahele eurole täisliikme koh- 
ta kuus. Aastakonverents kinnitas 
kirikuvalitsuse ettepaneku. 


Aastakonverentsi köögipoolele 
ilmselt enamik delegaate ei jõudnud 
ega pidanudki ju jõudma. Küll jõudis 
sinna toimetaja, kes otsustas see- 
kord ka ajakirjas näidata neidki, kes 
toimetasid köögis. 


Piiskopi määramised 
aastaks 2012-2013 


Superintendent: Taavi 
Hollman 
Aseri: Dmitri Semjonov 
Haapsalu: Urmas Rahuvarm 
Jõhvi-Petlemma: Artur Põld 
Jõhvi (vene): Artur Põld 
Keila: Mihhail Batšinski 
Kohtla-Järve: Sergei Sutškov 


Paldiski ja Paldiski koguduse 
Kohila tööpunkt: Boris 
Zujev 

Pärnu: Tõnu Kuusemaa 

Rakvere: Hans Lahi 

Reeküla: Heino Seppel 

Ruusmäe: Enno Sarik 

Räpina: Ele Paju 

Sakussaare: Hans Lahi 

Sillamäe: Vladimir Beregovoi 

Tallinn (eesti): Toomas Paju- 


Robert Tšerenkov, Anton 
Djurjagin (noortepastor) 
Tapa: Joel Rang 
Tartu: Priit Gregorios Tamm 
Viitka: Tea Land 
Võru: Kaupo Kant 
Ühinenud Metodisti Kiriku Glo- 
baalteenistus (GBGM): mis- 
jonisekretär: Üllas Tankler 
Eesti Evangeelsete Üliõpilaste 
Ühendus, Eesti Metodisti 


4Freedom Sotsiaalse 
Rehabilitatsiooni Keskus: 
Maksim Kiiranen 

Tartu Vangla: Olavi Ilumets 

Harku ja Murru Vangla, Lääne 
Prefektuuri Arestimajad: Jo- 
hannes Kakko 

Abikaplan: Politsei- ja Piirival- 
veamet: Andres Kapp 

Misjonipastor: Andrus Kask 
(Leedu Aastakonverents) 


Kunda: Andrei Spiridenko 
Kuressaare: Arvi Lindmäe 
Kärsa: Rein Laaneser 
Narva: Erkki Sepp 

Paide: Johannes Kakko 


soo, Olav Pärnamets, Taavi 
Hollman, Joel Aulis (noorte- 
pastor) 

Tallinn (vene): Aleksandr 
Fjodorov, Juri Tšerenkov, 


Tervitus Taani aastakonverentsilt 
Eesti Metodisti Kiriku aastakonverentsile 


Armsad vennad ja õed Kristuses! 

Soovime Taani aastakonverentsi poolt teile Eestis 
Jumala õnnistust. 

Meie aastakonverents peeti nelipühade ajal 
Holstebros. Me pidasime ka sel aastal oma aastakon- 
verentsi koos noortekonverentsiga teemal “Sinu usk 
Jeesusesse muutub ...” Oli väga inspireeriv pidada 
konverentsi sel Püha Vaimuga seotud ajal. 

Me palvetame teie eest ja soovime Jumala õnnistust 
teie tööle kirikus ning isiklikku ellu. 

Taani aastakonverentsi nimel 
sekretär MOGENS FLINCK HANSEN 

Kiriku haridustoimkond: 
Maire Latvala 

Kaplanid: 

Eesti Kaitsevägi: Raivo 
Nikiforov, Jana Laaneser 


Diakon: Eesti Evangeelne Al- 
lianss: Evangelismi- ja mis- 
jonitoimkond: Mark Nelson 

EMK Teoloogilise Seminari 
rektor: Meeli Tankler 


Tervitus Soome rootsikeelselt aastakonverentsilt 


Kallid õed ja vennad Eestis! 

Soome rootsikeelne Metodisti Kirik ühineb teie palve- 
tega hea ja õnnistatud aastakonverentsi pärast! Meie 
konverents toimus mõned nädalad tagasi. Me kuulsime 
Jumala häält, mis rääkis meie südame ja meie käte ja 
meie jalgade vastu. Me tahame jätkata oma missiooni 
rõõmuga. Ja sama soovime ka teile. 

Jumal on armastav ja hooliv ning Ta hoolitseb teie eest 
ja juhatab teid tulevikku. Teil on suur ülesanne oma rii- 
gis, olge ustavad ja vaprad! 

Jumal õnnistagu teid kõiki! 

KAIKKA VÄXBY, 
Soome aastakonverentsi sekretär, Eesti sõber 


Foto: Koduteel 


MEILT JA MUJALT - [INNI 


In memoriam Konstantin Wipp PEREPÄEV TALLINNAS 
Kallis on Issanda meelest tema vagade surm. I 8 augustil oli Tallinna 
Psalm 116:15 ekoguduse hoov sigi- 


augustil 2012 lahkus igavikku emeriitpastor nat-saginat täis - peeti esi- 
3 eKonstantin Wipp, kes teenis aastatel mest suurt perepäeva vabas 
1939-1940 EMK Narva kogudust, lahkus sõja ajal õhus. 
Eestist ning jäi pensionile Detroiti aastakonverent- Õuele oli kogunenud oma 
si vaimulikliikmena. Tema ärasaatmine toimus rahvast ja Kadrioru elanikke. 
neljapäeval, 9. augustil 2012 ÜMK Muni-singi kiri- Sai kuulata ansambel Robiro- : 
kust. hi kontserti ja süüa pannkooke, mängida põnevaid mänge ja 
Konstantin Wippi autobiograafia ja paadimärk- käia ekskursioonil kirikus. Kes käed asja korraldamisesse 
med, mis tehtud Rootsi põgenemise käigus, ilmusid rohkem külge panid, need organiseerisid mänge ja juhtisid 
ajakirjas Koduteel aastail 2003 ja 2004. 18. novemb- ekskursioone, pakkusid süüa ja juua, küpsetasid pannkooke, 
ril 1912, seega peaaegu sada aastat tagasi Saare- panid soovijaid kirja pühapäevakooli ja kandsid hoolt loosi- 
maal Sõrve säärel sündinud Konstantin Wipp oliüks ratta eest. Päikegi naeratas soojalt ja meeldivalt kogu päeva, 
kolmest ilmasõja ajal läände sattunud EMK vaimuli- panustades sellega omalt poolt tallinlaste ürituse õnnestumi- 
kust Aleksei Poobuse ja Eduard Raua kõrval. sesse. Toimetaja, kes kohal käis, jäi väga rahule ega oska öel- 
KT da muud kui üksnes kiidusõnu korraldajate aadressil. Jätku- 
gu kogudusel jõudu teha niisuguste 
perepäevade korraldamine tradit- 
siooniks! KT 


Fotod: Koduteel 

Pannkookide kõrvale sõid perepäevali- 


m “Yy sed ära ligikaudu 10 liitrit moosi. 


e 
6 Tallinna kogudus õnnitleb! 


üli 
te 6. juuli Asta Luhaste 85 
8. juuli Heli Viht 40 

9. juuli Eda Kõrgemägi 75 
10. juuli Aino Mandre 85 
12. juuli Matti Hollman 70 
23. juuli Ülo Roosileht 70 
24. juuli Aino Mänd 80 


aga 0 “ - As K 2 
si d sd 5 VE 


Jael 


3. august Toomas Häng 50 
9. august Ants Josep 75 
22. august Uno Looris 55 


15. september Elvi Kutser 735 


' 1 | at ji 
Urmas Jäe ja Anneli Rahuvarm küp- 
setasid 18. augusti hommikupooli- 
kul seitsmel pannil kokku ligikaudu 
400 pannkooki. 


Koduteel õnnitleb 


UNO ja ELIKO LOORIST, 
kes tähistasid 
22. augustil 
hõbepulmapäeva! 


7 

E LASTETÖÖ TOIMKONNA UUDISED 


Fotod: KÜLLI KUUSEMAA 


Rõõmuralli andis ühtse 
pere tunde 


-16. juunil peeti metodisti 
l 5 elaste järjekordset ühisüri- 
tust — rõõmurallit, mis tõi kokku 
poolsada last. 

Rõõmuralli on kord aastas toimuv 
kogu kiriku pühapäevakoolilapsi 
ühendav üritus, mis seekord peeti 
Tallinnas ja esmakordselt kahepäe- 
vase laagrina. 

Rõõmuralli teemaks oli “Paluge ja 
teile antakse” ning alateemaks talen- 
did. Imeline oli näha, kuidas lapsed 
said ülesehitatud ja julguse oma ta- 
lentidega rõõmurallil kaasa teenida. 
Tänu toetavatele palvekettidele tund- 
sime Püha Vaimu erilist ligiolu ja 
kandmist. 

Lapsi teenisid Taavi Hollman, Joel 
Aulis, Urmas Sassian, Külli Kuuse- 
maa ja Ele Paju. Füüsise hoidsid vir- 
ge Merlin Metsla, Merlin Raev ja 
Riine Tiirik. Etioopia projekti (vt ka 


Pärnus kogunesid lapsed taas 
suvekooli 


-27. juulil korraldati Pärnu 
24 kirikus järjekordne 
laste suvekool ehk vahvad päevad 
lastele. 

Neljal juulikuu päeval kuulsid 75 
last sõnumit heast Jumalast, kes kut- 
sub nii suuri kui väikeseid endaga 
sõbraks saama. Rääkisime sellestki, 
et Jeesus kutsub oma meeskonda nii 
tavalisi inimesi, rahamehi, sõjamehi 
kui isegi reetureid. Tema saab anda 
uue võimaluse kõigile. Igal päeval oli 
vastavalt alateemale korraldatud 
meisterdamine ning lapsed said osa- 
leda mitmetes töögruppides, nagu 


Agape suvekoolis jätkus igasugust 
tegevust! 


(8) KopurEEL 3/2012 


Tallinnas rõõmurallil! 


Ik 14) tutvustas Laur Lilleoja. Kahe 
päeva sisse mahtus ka Tallinna loo- 
maaia külastus (vt ka Ik 9). Üllatuse 
tegi Tallinna koguduse ühisabi, või- 
maldades valida oma varudest igal 
lapsel kolme euro eest riideid ja 
muud vajalikku. 


draama, lindikava, võistlusmängud ja 
joonistamine. Viimasel päeval näita- 
sid töögrupid suures saalis seda, mi- 
da oli õpitud. 

Suvekooli tegi eriliseks asjaolu, et 
korraldajatena lõid lisaks täiskasva- 
nutele Eestist ja Ameerikast kaasa ka 
teismelised, kes vastutuse koormaga 
hästi toime tulid. 


KÜLLI KUUSEMAA 


Foto: EGLE HOLLMAN 


Rõõmuralli kulusid aitasid kanda 
annetused. Aitäh kõigile, kes panus- 
tasid nii materiaalselt kui ka palvete- 
ga, ning õpetajatele, kes oma lastega 
tulid ja võimaldasid meil kõigil end 
suure ja ühtse perena tunda! 

EGLE HOLLMAN 


Vahvad päevad Kõljalas 


-9. augustil korraldas lastetöö 
ri etoimkond misjonipäevad Saare- 
maa lastele. 

See juhtus eelmisel sügisel EMK 
lastetöötegijate konverentsil, kui Saa- 
remaa töötegijate palvest sündis idee 
korraldada suvel Kõljalas lastepäevad. 
7.-9. augustini viibisidki kaks lastetöö 
toimkonna liiget, Külli Kuusemaa ja 
Egle Hollman, koos nelja Pärnu noo- 
rega Kõljalas, et lähendada lapsi Ree- 
küla kogudusele. Jumal juhtis nii, et 
misjonäride võõrustajaks sai Marjana 
Luist, kes avas meeskonnale nii oma 
kodu kui ka viljaaida. 

7. augustil valmistati ette näidendid 
ning etteasted. Lisaks jagasid Pärnu 
noored / Heria Mets, — Viktorya 
Harlamova, Eero Ilvik ja Johanna- 
Margaret Kakko lastele ning lasteva- 
nematele kutseid. Ilma ei jäänud ka 
vanavanemad, sest iial ei või teada, kui 
palju põnne neil kodus kasvamas võib 
olla. 

8. augustil ehk esimesel vahval päe- 
val said lapsed kahe tunni jooksul osa 
näidenditest, mängudest, lindiga ülis- 
tamisest ja sõnumist, keerles loosira- 


Fotod: EGLE HOLLMAN ja KÜLLI KUUSEMAA 


E 


jõudsid lisaks 


Vahvad päevad 
ka Kõljalasse. 


Noorteõhtu Kõljala külaplatsil. 


tas ning toimus palju muudki huvitavat. 
Kell kaheksa õhtul algas külaplatsil 
noorteõhtu, mille lõpus mindi, küünlad 
käes, Reeküla kirikusse, kus peeti koha- 
like noorte ja meeskonna ühine ülistus- 
õhtu. 

9. augustil, teisel vahval päeval kuulu- 
tati evangeeliumi, esitati trikke ja näiden- 
deid ning mängiti. Tähelepanuväärselt 
osales Taevaisa, kes lasi piksel paukuda 
just õigetel kohtadel. Üritusele tuli ka lap- 
si, kes varem polnud kirikusse jõudnud. 

Meeskond ise kogunes hommikul ja 
õhtul piiblitundi ning pärast iga üritust ka 
peegelduskoosolekule, kus iga liige sai 
välja tuua, mis läks hästi või mida oleks 
võinud teha teisiti. Misjoni lõpuks oldi 
meeskonnana kokku kasvanud ja koos- 
töö sujus imeliselt. Kõljala majade vahele 
jäi kõlama noorte misjonäride mõte: 
“Võiks järgmine nädal uuesti tulla.” 

Kui mõni kogudus sooviks EMK laste- 
töö toimkonna misjonirühma abi suviste 
lasteürituste korraldamisel, võib aegsasti 
teatada toimkonna juhi e-aadressile 
egle.hollman(omail.ee. 


LASTETÖÖ TOIMKONNA UUDISED HEHN 


EGLE HOLLMAN 
Rõõmupäevad Võru 
Elupuu kirikus 


-10. augustil peeti 
Li lastele 
taas ka Võru Elupuu kiri- 
kus, kus kogudus alles ke- 
vadel uuesti tegevust sai 
alustada. 

Juurdeehituse tõttu te- Me 
gutses Võru kogudus üle pooleteise aasta oma hooneta, mis mõjutas pa- 
ratamatult ka lastetööd — ei olnud võimalik korraldada eriüritusi ning las- 
tegruppi jäid püsima üksnes oma lapsed (viis poissi). Seega palvetasime, 
et võiksime taas jõuda suurema hulga lasteni. 

Rõõmupäevad algasid tutvumisega. Iga laps sai alustuseks ka vihiku 
Meie Isa palve ning iga päeva teemakirjakohaga. Esmane ja tähtsaim osa 
oli Jumala sõnal. Pärast piibliõpet oli lauluaeg, kus nimilauluks oli muidu- 
gi rõõmulaul, ent lauldi ka ansambel Juhhei laule. Pärast meisterdasime, 
sõime, mängisime. Päev lõppes õnnistamisega: iga laps võis tulla õpetaja 
juurde ning õpetajad palvetasid isiklikult iga lapse eest. Kahe viimase päe- 
va õnnistamise ajal võttis viis last esmakordselt Jeesuse oma südamesse 
ning kaks last uuendasid oma lepingut Jumalaga. Järgnes rõõmupidu, kus 
päeva jooksul kogutud rõõmurahade eest sai kommi osta. Järgmiseks 
päevaks pidid lapsed joonistama pildi selle päeva piiblitunni teemal. 

Lapsi osales neljal rõõmupäeval kokku 26, nende vanus jäi 1,5 ja 13 
aasta vahele. 

Rõõmupäevade korraldamises osales ka Luule Anto — Kanada eestlane, 
kes tänavu veetis Võrumaal juba kaheksateistkümnendat suve. Tema sü- 
damele on Jumal pannud lapsed ning juba eakas proua pühendas suure 
osa suvest sellele, et väsimatu energiaga lastele Jumalast rääkida. Võru 
Elupuu kirikus oli ta rõõmupäevi korraldamas esimest korda. Ta jagas las- 
tega haaravat sajanditagust tõestisündinud lugu Hiinast, kus 40 last mis- 
jonäride koolist käisid taevas ning kogesid ka põrgu reaalsust. 

Oleme tänulikud Jumalale ning kõigile, kes rõõmupäevadel abiks olid, 
ning toredatele lastele, kes osalesid! 

THEA KANT 


Pühapäevakoolilapsed said Tallinna loomaaia tupaia vaderiks 


namik Eesti lapsi ei käi pühapäevakoolis ega ole muul moel kiriku- 
E: seotud. Lastetöö toimkonnal tärkas mõte, et nendeni jõudmiseks 
tuleks endast teada anda mõnes paigas, kus käib palju lapsi. Peagi leid- 
sime, et Tallinna loomaaed pakub võimalust toetada oma asukate toidu- 
lauda, andes iga looma vaderist ühtlasi ka teadust tema puuri juures. 
Toimkonnana pidasime jõukohaseks hakata oma piskuga toetama 
tupaiat, kelle toidulaua aastamaksumus on 15 eurot. 

Tupaia, kelle vaderiks Eesti Metodisti Kiriku lapsed suvest saadik on, 
leiate Tallinna loomaaia troopikamaja paremast tiivast. Umbes rotisuuru- 
sed tupaiad kuuluvad oravasarnaste poolahviliste ehk tupaialaste sugu- 
konda. Tupaiasid on 11 liiki, neist tuntuim on taana ehk suurtupaia, kelle 
toidulaua eest meie pühapäevakooli lapsed nüüdsest hoolitsevadki. Loo- 
maaia külastajatel on aga tupaia puuri juures võimalik saada infot ka Ees- 
ti Metodisti Kiriku kohta ning jõuda sedakaudu meie kirikusse ja püha- 
päevakooli. 

EGLE HOLLMAN 

Foto: THEA KANT 


SÜNDMUS 


Kuldne tähis, mis 
puudutas kogu kogudust 


22. juulil tähistasid Olav ja 
Urve Pärnamets Tallinna 
koguduse jumalateenistuse 
raames oma kuldpulmapäeva. 


Ilmselt oleks niisugust sündmust 

võinud tähistada üsna mitmel viisil, 

aga Urve ja Olav muutsid selle rõõ- 

mupäevaks mitte ainult endale ja 

oma perele, vaid ka kodukoguduse- 
le. Ilmselt oleks tollest sündmusest ja Ur- 
ve-Olavi ühisest eluteest võimalik ka kir- 
jutada üsna mitut moodi ja mitu lugu. Et 
aga Olav võitis tol pühapäeval kirikuliste 
südame hoopis ühe omakirjutatud luule- 
tusega, mis räägib ehk rohkemgi kui mis 
tahes muud sõnad, siis avaldame siinko- 
hal hoopiski selle. Toimetajal jääb üle 
üksnes väljendada oma erilist tänu autori- 
le, kes pika puiklemise peale lõpuks nõus- 
tus oma loomingu ajakirjas avaldamiseks 
andma. 

Nagu ütles oma kõnes superintendent 
Taavi Hollman - kulda pole kerge saavu- 
tada ühelgi elualal! 

Urve ja Olav! Õnnistusi jätkuval ühisel 
eluteel! 


( Kui pulm, siis ka tort! 


Eriline pilt sai tehtud siis, kui Urve ja Olavi selja taha koon- 
dusid kõik need, kes ka viiskümmend aastat tagasi toona- 
se noorpaari rõõmupäevast osa said. 


(SN 

Fotod: Koduteel 


Tänulaul Loojale ja Tema loodud tublile naisele 


irja pandud, mõeldes tänulikult meie 50 aasta pikkusele ühisele rännakule, 10. ja 11. juulil 2012 
meie armsas kodus ja ette loetud kuldpulma-aastapäeval, pühapäeval, 22. juulil 2012. 


Viis rasket loomispäeva seljataga, 

on Looja üpris rahul tehtuga. 
On loodud ilmaruum, mis lõputuna näib. 
On loodud Maa, mis ümber Päikse käib. 
On loodud puud ja põõsad, orud, mäed. 
On loodud sinetavad järved, jõed. 
On loodud võimas elevant ja väike hiireke. 
On loodud uhke kotkas, suitsupääsuke. 
On loodud mitut sorti ahvipärdikuid 

ja lugematul arvul sääski, mardikaid ... 
Jah, Jumal viie päeva jooksul kõik nad lõi. 
Siis vaatas — see on hea, 

kuid ikka miski nagu puudu jäi. 
Kolmainus Looja isekeskis aru pidas 

ja uue päeva koidikul, kui päike tõusis idas, 

see plaan siis valge ette toodi: 

on vaja kedagi, kes oleks meie moodi ... 
Siis Looja võttis peoga savi, mulda, 

veel rauda, vett ning õige pisut kulda. 
Ja suure meistri käte all said 

esmakordselt kuju nüüd inimlapse 

keha, jalad, käed ning peaaju. 
See kaunis kuju lebas nagu jalutu 

ning nägi välja üsna külm ning elutu. 
Kuid tööd veel lõpetanud polnud Looja — 
Ta puhus Aadamasse hingeõhku sooja 

ja juhtis tema loomispäeva valgesse, 


kus Aadam nägi oma Loojat palgest palgesse. 


Maailm sai täiuslik — sel polnud vähematki viga, 
kuid Aadamal kesk paradiisi oli pisut igav. 


Tark Looja selle kohe ära nägi 
ning kauni kaaslase tal” varsti valmis tegi. 
See polnud lihtne töö, saad ise aru, 
sest kaaslaseks ei sobind pärdik ega karu. 
Ei läinud Loojal vaja savi ega mulda, 
vaid mehe kontidesse laagerdunud kulda. 
Nüüd Looja võttis ette raske lõikuse. 
Meest mitte tahtes jätta valudesse, ohtu — 
Ta andis talle pisut unerohtu. 
Siis võttis vaikselt mehe küljeluu 
ja tegi sellest naise imekauni. 
Kui Aadam oma raskest unest ärkas, 
siis kaunist neidu enda kõrval märkas 
ning armastus lõi leegitsema hinges. 
See kaunis lugu kordub ikka jälle, 
kus Looja käsi inimlapsi kokku viib... 


Kuldpulmapäeval toome tänu Talle, 
kes hellalt kandnud meid kui inglitiib. 
Suur tänu Sulle, kaasa kallis, 
et sära tõid ka argipäeva halli. 
Ja nähes sinu hoole, armastuse rohkust — 
võin tunda sinu üle siirast uhkust. 
Et ustavus on sinu elu põhitooniks, 
siis oled, kaasa, mulle kauniks krooniks. 
Viiskümmend ühist aastat seljataha jäänud — 
vaid Looja teab, kui pikk on rännak ees. 
Kas pikk või lühike — see jäägu Tema hoolde, 
kuid sulle tahan olla tubli mees! 


Kopütiet3/2012 

Fotod: RALF UUSMÄE kogu 


Karl Kuum kuulutamas Tartus. 


Otsekui vürst Eesti 
jutlustajate peres 


TOOMAS PAJUSOO 


Tänavu tähistame ühe 
meie kiriku teerajaja, 
Karl Kuuma 145. sünni- 
ja 80. surma-aastapäeva. 


Lapsepõlve- ja nooruseaastad 


Karl Kuum sündis taluperes ja nii 
pidi ta ka ise juba varakult isa põllutöö- 
del abistama. Kui Karl sai üheksaaas- 
taseks, rentis isa Jaan koha Pala mõi- 
sas. Nende talu asus soode ja rabade 
taga, paarkümmend kilomeetrit Tapalt 
mere pool. 

1883. aastal käis kuueteistkümne- 
aastane Karl Kadrina kirikus leeris ja 
sai esimest korda armulaual osa Issan- 
da ihust ja verest, mis jättis tema hinge 
sügava mulje. 

Pärast isa surma jäi kahekümne ka- 
he aastane Karl renditalu peremeheks 
- temast sai suure pere toitja. 1890. 
aasta palmipuudepühal abiellus Karl 
Udriku mõisa viinameistri tütre Liisa 

Brockiga. Noor Liisa ei kartnud rasku- 
si ja oli koos kaasaga valmis talutöid 
tegema. 


Jumala kutse 


1902. aastal sekkus Karli ellu Jumal 
ja teda tabasid Tiobi katsumused: Karl 
haigestus ning kõikus kolm ja pool nä- 
dalat elu ja surma vahel; samal ajal vi- 
gastas ennast tema ainuke poeg Alek- 
sander, kes viidi Tallinna haiglasse; su- 
rid mitmed kariloomad. Kõige tipuks 
kuulis ta ühel hommikul, nagu Jumal 
ise oleks talle selge häälega öelnud: 
“Täna pead sa surema! Anna aru oma 
majapidamisest.” Karl hüüdnud kogu 
südamest Jumala poole ja tõotanud pa- 
tust pöörduda, kui Jumal talle veel elu 
kingib. Jumal tegi imet. Veel samal 
päeval tõusis Karl voodist üles. 

Veidi hiljem, 1902. aasta mardipäeva 
ehk 10. novembri õhtul, viibis Karl te- 
ma jaoks pöördelisel palvekoosolekul 
Tapal lähistel Ohepalu külas. Pärast 
koosolekut palvetas ta esimest korda 
avalikult valju häälega, sest patt rõhus 
teda väga. Rahu ja rõõm voolasid tema 


KARL KUUM 


Sünniaeg: 13. september 1867 
Sünnikoht: Virumaa, Vohnja vald, 
Pala küla 

Isa: Jaan Kuum 

Ema: Anna Kuum (neiuna Kroll) 
Õed-vennad: neli venda, kaks õde 
Haridustee: seitse aastat külakooli 
Abikaasa: Liisa Brock 
Jutlustajatöö algus: 1902 
Liitumine metodistidega: 1907 
Surmaaeg: 26. detsember 1932 


südamesse alles 1902. aasta teisel jõu- 
lupühal, kui samas külas peeti piibli- 
tundi (1Pe 2:1-10 üle). Sestpeale us- 
kus ta, et temagi kuulub valitud soo ja 
kuningliku preesterkonna hulka ning 
algas Karli jutlustajatee. 

Karl Kuumal oli erakordne jutlus- 
tamiseand. Üsna pea kutsus ta kokku 
koduküla naabrid, luges neile Piiblit 
ja kutsus kaasa mõtlema, kas nende 
elu on kooskõlas Piibli õpetusega. 
Järgnesid esimesed pöördumised Ju- 
mala poole. 

Mõistes, et põlluharijaid on Eestis 
küllaldaselt, kuid töötegijaid Issanda 
põllul vähe, andis Karl oma rendiko- 
ha ära ja siirdus 1905. aastal elama 
Tapale, kus ehitas perele Pärna täna- 
vale maja. Tema kodust kujunes pea- 
gi usklike kooskäimise koht, Karl ise 
aga pühendas end nüüd täielikult Is- 
sandale. 

Uhinemine metodistidega 

Tõuke liitumiseks metodistidega 
sai Karl 1907. aastal, kui kohtus Vassi- 
li Tähega. Neist sündmustest on kirju- 
tanud Aleksander Kuum 1933. aasta 
kolmanda Kristliku Kaitsja artiklis 
“Eluloolisi andmeid K. Kuumast”, väi- 
tes, et enne seda polnud Karl metodis- 
tidest midagi kuulnud. Kui siis aga 
vend Täht olevat iseloomustanud me- 
todiste kui suurt vabakirikut, kus liik- 
med on pöördunud, uuestisündinud 
inimesed, kes nõuavad täielikku pü- 
hitsust, armastavad kõiki jumalalapsi 
ja töötavad kaasinimeste päästmi- 
seks, olevat Karl kostnud: “Imelik, ma 
olen siis juba mitu aastat metodist ja 
ma ise eiteagi seda!” 


Saaremaal 


9. juunil 1907 alustasid Saaremaalt 
Leisist pärit Vassili Täht ja Karl Kuum 
evangeeliumi kuulutamist Kuressaa- 
res. Usule tuli ka kaupmees Martin 
Prikask, tulevane Eesti Piiskopliku 
Metodisti Kiriku esimene eestlasest 
superintendent. Martin Prikask on 
neid sündmusi meenutanud samuti 
juba nimetatud 1933. aasta Kristliku 
Kaitsja kolmandas numbris pealkirja 
alla “Esimesi ja viimaseid mälestusi 
K. Kuumast”, kus ta kirjutab, et kui 
vennad esitasid kutse: , Kes tahab an- 
da ennast Issandale?”, siis reageeris 
tema kutsele esimesena ja seejärel te- 
ma abikaasa. Mõni nädal hiljem kü- 
lastas Karl Kuum teist korda Kures- 


saaret ning viibis mõned päevad 
Prikaskede juures. 

Karl Kuuma Saaremaa-aegadest 
jutustas mulle kunagi ühe toreda 100 
Laas Helde. Kord olevat Karl Kuum 
astunud jalgsi Kuressaarest Kõljala 
poole. Oma tegevusega oli ta mitmeid 
ka ärritanud ning kamp kurikaelu oli 
otsustanud ta läbi peksta. Kuid see te- 
gu jäi tegemata. Hiljem küsinud me- 
hed Karl Kuumalt imestunult: “Kes 
olid need sõdurid, kes koos sinuga 
olid?” Siis mõistis Karl, et Jumal ise 
oli saatnud inglid teda kaitsma. Me- 
hed aga andsid oma elu Jumalale. 


Tapal ja Rakveres 


Kui Karl Kuum oli ühinenud meto- 
distidega, määras superintendent 
George A. Simons ta jutlustajaks Ta- 
pale ja selle ümbruskonda. Paralleel- 
selt sellega alustas vend Kuum 1910. 
aastal jutlustamist ka Rakveres Jaan 
Rajaste ja tema abikaasa Katariina 
korteris Malmi tänavas. 

15. juulil 1912 asutati Karl Kuuma 
töö tulemusena Tapal Mandri-Eesti 
esimene metodisti kogudus ja juba 
1914. aastal Rakveres Tapa koguduse 
osakond. Iseseisvana registreeris 
Rakvere koguduse Johannes Karlson 
siiski alles 11. novembril 1920. 

Jumal oli andnud Karl Kuumale 
evangelisti ande. Tema kõned olid si- 
surikkad ja mõjutasid paljusid. Ta ei 
tundnud kartust inimeste ees ja rää- 
kis asjadest avameelselt. Oli neid, kes 
isegi pelgasid tema otsekohesust. 
Karl Kuum jäi tõele kindlaks isegi 
siis, kui vahistati selle eest, et oli kuu- 
lutanud jumalasõna oma korteris. 

Vend Puskay on Karl Kuuma ni- 
metanud vürstiks Eesti jutlustajate 
peres. Arvatakse, et vaevalt leidub 
Eestimaal paika, kus ta poleks evan- 
geeliumi kuulutanud. Puskay on 
meenutanud ka meie kiriku esimest 
konverentsi Haapsalus, kuhu Karl 
Kuum läinud Pärnust jalgsi, läbides 
ligi sada kilomeetrit. 

Puskay on öelnud sedagi, et Piibli 
igavesed tõed olid Karl Kuuma jaoks 
muutumatud ja ta kuulutas neid suu- 
re julgusega. Ta ei lasknud end sega- 
da ka majanduslikel ja vaimulikel 
raskustel. Neil juhtudel lausunud ta 
lohutavalt: “Sellest peame üle saama. 
Me ei tohi käsi rüppe lasta ja öelda, 
mingu, kuidas läheb.” 


Pärnus 


Juba nimetatud esimene Eesti Piis- 
kopliku Metodisti Kiriku Konverents 
Haapsalus, mis peeti 27.-31. juulil 
1921, oli Karl Kuumale olulise tähtsu- 
sega, nagu ka Pärnu usklikele, sest 
piiskop John Louis Nuelsen määras 
Karl Kuuma Pärnusse kuulutama-jut- 
lustama. 

Vahetult enne Haapsalu aastakon- 
verentsi oli Karl Kuum pidanud Pär- 
nus seitse õnnistatud koosolekut, 
mille tulemusena paljud andsid oma 
elu Jeesusele. Nende koosolekute 
mõjul saatsidki Pärnu usklikud kon- 
verentsile palve, et keegi võiks alusta- 
da Pärnus kogudusetööd ning esita- 
sid selleks Karl Kuuma kandidatuuri. 

24. augustil 1921 sõitis Karl Kuum 
oma uuele tööpostile Pärnu, kus ta 
pidas koosolekuid peaaegu iga päev. 
Jumal õnnistas ta tööd ja 30. augus- 
til 1921 asutas Karl Kuum vend 
August Kiinvaldti korteris koguduse, 
saades ühtlasi koguduse esimeseks 
õpetajaks, nagu tollal seda ameti- 
kohta nimetati. Koguduse ametlik 
registreerimine, mis paberlikult ku- 
junes ootamatult keerukaks — aga 
see on juba omaette lugu - sai teoks 
paar aastat hiljem. 

27. novembril 1921 asutas Karl 
Kuum Pärnus ka Epworth Liiga noor- 
teühingu 41 liikmega. Ja küllap oli te- 
ma üks helgemaid hetki Pärnus poeg 
Aleksandri usuletulek. 

Karl Kuum teenis Pärnu kogudust 
aastail 1921-1924, kui ta polnud veel 
vanemaks ordineeritud. Ordinatsioon 
sai teoks Tartu aastakonverentsil 
1928. aastal, mis on iseäralik selle 
poolest, et siis ordineeriti vanemaks 
ka tema poeg Aleksander. Ordinat- 
siooni viis läbi piiskop Raymond J. 
Wade, assisteerisid Martin Prikask ja 
Hans Söte. 

Ka Pärnus töötades kasutas Karl 
Kuum iga võimalust, et mujalgi 
evangeeliumi kuulutada. Näiteks 
1924. aasta märtsis viibis ta viis päe- 
va Tartus, kus pidas kaks koosolekut 
päevas, mille tulemusena Jumal 
päästis 50 inimest. Rakvere kogudu- 
se vanem Jaan Puskay on ühes oma 
kirjas ajakirjale Kristlik Kaitsja kir- 
jeldanud, kuidas 15. juunil 1924 tar- 
vitas Jumal vend Karl Kuuma võim- 
salt Kundas. 

Torgus 


Karl Kuuma viimaseks teenistus- 
paigaks kujunes Torgu kogudus Saa- 
remaal Hänga külas, kuhu piiskop 
Anton Bast määras ta 1. septembril 
1924. Eduard Raua ajal oli Sõrves 
1921. aastal puhkenud usuline ärka- 
mine, mis oli teinud võimalikuks ko- 
guduse rajamise. 1928. aastal ehitati 
Karl Kuuma initsiatiivil uus pühako- 
da, mis õnnistati 28. oktoobril. Vend 
Kuum töötas Torgus kuni haigestumi- 
seni aastal 1932, mil ta naasis Tapale. 


Karl Kuuma viimased päevad 


Haigestununa pidas ta Tapal oma 
viimase jutluse mitte enam kantslist, 
vaid harmooniumi kõrval seistes, tee- 
maks “Armastage üksteist hellasti kui 
vennad.” 22. novembril 1932 kutsus 
ta koguduse juhatuse liikmed oma 
haigevoodi juurde ning andis neile sa- 
da krooni kiriku värvimise jaoks. 

On tähelepanuväärne, et ka Karl 
Kuuma testamendi järgi, mille tunnis- 
tajaks olid Vassili Prii, Voldemar 
Ojasson ja Hans Söte, said tema pä- 
randusest osa mitte ainult abikaasa 
Liisa, poeg Aleksander, tütar Aliide 
(pärast abiellumist Vakmann) ja kuus 
lapselast, vaid ka mitmed kogudused, 
nagu Tartu I, Torgu ja Pärnu. 

Karl Kuum mõtles seega isegi hai- 
gevoodil kiriku tulevikule. Tartu 1 ko- 
gudus sai tema viimase tahte kohaselt 


Karl Kuum Pärnu koguduses 


500 krooni kiriku ehitamise fondi, 
Torgu kogudus 500 krooni altari ja 
kantsli ehitamiseks ning inventari 
soetamiseks ja Pärnu kogudus samu- 
ti 500 krooni kiriku ehitamise fondi. 

Enne lahkumist igavikku jõulu tei- 
sel pühal kutsus Karl Kuum Tartust 
kohale poja Aleksandri koos perega. 
Ta oli nii nõrk, et suutis rääkida üks- 
nes sosinal ja pikkamööda. Tema vii- 
mased sõnad olid: “Oo, lapsed, kui te 
teaksite, kuidas ma teid armastan. 
Aga nüüd ma lahkun ja viimane, mi- 
da ma võin teha teie heaks, on anda 
teile oma isalik õnnistus.” 

Aleksandri sõnade kohaselt oli või- 
matu kirjeldada, mida tundis sel het- 
kel süda, kui need käed, mis olid elus 
nende pärast nii palju vaeva näinud, 
viimaseks teenistuseks veel kord las- 


te ja lastelaste õnnistamiseks üles 
tõusid. Kui tõusti põlvedelt, kutsus ta 
enese juurde pojapojad, väikese Aado 
ja Leevi, ning küsis neilt, kas nad ta- 
havad anda oma elu Jeesusele ja saa- 
da jutlustajaiks. Nelja-aastane Aado 
mõelnud veidi ja vastanud: “Jah, va- 
naisa!” Sedasama korranud ka kahe 
ja poolene Leev. 

26. detsembril 1932 kutsus Issand 
oma ustava sulase igavesele kodu- 
maale. Karl Kuuma maine põrm sän- 
gitati Tapa vanale kalmistule, mida 
rahvasuu kutsus vene kalmistuks, sest 
see kuulus õigeusukirikule. 1936. aas- 
tast ehib tema viimast puhkepaika 
hauamonument, mis püstitati kiriku- 
valitsuse otsusel koguduste ja üksik- 
isikute vabatahtlike annetuste abiga. 
Kohtume ülestõusmise hommikul! (i 

KII VIIS JON 


Kes kastab, seda kastetakse ehk Etioopia projekt 


Ma olin alasti ja te riietasite mind, ma olin haige ja 
te tulite mind vaatama, ma olin vangis ja te tulite 


mu juurde. Matteuse 25:36 


eisame silmitsi olukorraga, kus pikka aega välisabile toe- 
Siri kogudused peavad hakkama ise majandama, kuid 


inimesi on vähe ja pole ka õpitud annetama. Öeldakse, et 
mida õpid noores eas, seisab eluaeg sul peas. Seega tervitas 
lastetöö toimkond meie kiriku misjonitoimkonna ideed toetada 
pühapäevakoolilastega Etioopia laste haridusteed. 

Etioopias pääseb perest kooli tihti ainult üks laps, kui sedagi, 
sest rohkemaks pole lihtsalt raha. Paljud etiooplased ei oska ei 
lugeda ega kirjutada. 

Ühe lapse haridustee kestab Etioopias kaheksa aastat ja koo- 
liaasta kulud on umbes 65 eurot. Sellise summa saab Eestis ko- 
guda oma väljaminekuid märkimisväärselt kärpimata, näiteks 
pannes nädalas kõrvale kõigest veidi üle ühe euro. 

Lastetöö toimkond tutvustas Etioopia projekti ka rõõmurallil (vt 
Ik 8), kus paljud sellest toetamise ideest innustusid ning tahtsid lei- 
da personaalselt kellegi, keda toetada, olles valmis tema hariduse 
heaks loovutama regulaarselt oma taskuraha. Toimkonnaga pea- 

me siiski mõistlikuks, kui iga EMK koguduse pühapäevakool võtaks 
esialgu eesmärgi toetada ühe Etioopia lapse kooliteed. 

Kuidas annetusi koguma hakatakse, jääb laste ja õpetajate ot- 
sustada. Annetusi võivad lapsed teha näiteks kas iganädalaselt se- 
da spetsiaalsesse karbikesse pannes või siis oma korraldatud ja si- 
sustatud heategevusüritustega, nagu näiteks küpsetiste või käsi- 
töölaat, kontsert jne. Kui ühe lapse haridustee toetuseks kuluv 
summa (520 eurot) koos, võib mõelda uue kohustuse võtmisele. 

Kindlasti pole Etioopia laste toetamine kohustus, vaid meeldiv 
võimalus pakkuda lastele, kes enamjaolt sõltuvad täiskasvanute 
otsustest, vastutajate ja maailmaparandajate rolli. 

2012/2013. õppeaasta algul saadame pühapäevakoolidele, 
kes soovivad aktsioonis osaleda, Etioopia laste pildid ja eluloo- 
kirjeldused. Septembris ilmub interaktiivses misjonikalendris 
http://lastemisjon.ee/ ka pühapäevakoolitund, mille alusel saa- 
vad õpetajad seda teemat tutvustada. 

Kui soovid avada Etioopia lastele ukse paremasse tulevikku, 
teavita meid, kirjutades e-aadressil: egle.hollman(Omail.ee. 

Etioopia laste toetusprojekt EMK-s toimib ühistöös MTÜ-ga 


Damota. 
EGLE HOLLMAN 


eeeeeeseeseeeeseeeeeeeeeeseeeeseeeeeeeeeeeeseeeseeeeeeeeeeseseeseeseseeseeseeeeseeeeseeeeess 


Brasilia noorte kuues suvi Eestis 


5. augustil sai läbi järjekordne 
Brasiilia-Eesti noorte suvemisjon. 
Juba kuus aastat järjest on brasiilia 
noored käinud Eestis, et mõne nädala 
jooksul head sõnumit kuulutada. 


i 2007. aasta suvel saabus Eestisse 
üksnes kaks brasiillannat, siis aastate 
jooksul on sellest välja kasvanud tihe 
koostöö ning projektist on osa võtnud 

itukümmend noort nii siit- kui sealt- 

poolt Atlandi ookeani. 

Tänavu koosnes misjonigrupp üheksast eesti noo- 
rest ning kahes brasiillasest või täpsemini isegi 9,5 
eestlasest ja 1,5 brasiillasest, nagu rõhutas projekti eestve- 
daja, eestibrasiillane Livia, kes on juba poolteist aastat Ees- 
tis elanud. 

Nagu tavaks kujunenud, algas tänavunegi projekt mis- 
jonitreeninguga. See hõlmas neli päeva ettevalmistust Ah- 
ja misjonikeskuses, kus valmistati ette ning õpiti näiden- 
deid, tantse, näomaalingute tegemist, laule ning muid te- 
gevusi, mille abil hiljem 
evangeeliumi kuulutama 
mindi. Treeningutel oli täht- 
sal kohal ka osadusaja võt- 
mine nii Jumala kui ka üks- 
teisega. 

Järgneva kahe nädala 
jooksul teenisid noored mit- 
metes Eesti paikades: viisid 
läbi lastepäeva Ahja misjo- 
nikeskuses; jumalateenistu- 
sed Võru, Räpina ja Kärsa 
koguduses; lastepäeva Võru 
südalinnas; osalesid koos 
misjonibussiga Tallinnas ki- 


Merlin Metsla 


Tunnistus 


Erakogu 


Olle Veltri keelanud mul sporti teha. 


Misjonibussi meeskond 29. juulil Tallinna koguduses. 


27. juunist 1. juulini toimus Saaremaal 
Vanamõisas järjekordne EMK noorte 
suvelaager “Sa pole 1-i!”. Osalejaid oli 
laagris kuuekümne ringis, laagri peakõ- 
nelejad olid Lemme ja Joel Aulis, Urmas 
Sassian, Aivar Arge ning Alur Õunapuu. 


äisin metodisti kiriku noorte 
suvelaagris. Mängisin päev lä- 
bi jalgpalli ja üleüldse koorma- 
sin jalgu. Õhtuks olid jalad vä- 
ga valusad, kuna mul on põl- 
ves kõõlusetükk lahti ja arst on tegelikult 


rikute nädalal; külastasid Haapsalu lastekodu; korralda- 
sid osadusõhtud ning lasteprogrammi Reekülas ja Kõlja- 
las Saaremaal ning nädalalõpu jumalateenistused Paide 
koguduses. 

Olen projektis osalenud kolm suve ning näinud, et nä- 
dalad, mille jooksul koos teenime, on suurepärane koge- 
mus. See on olnud vaimuliku kasvu aeg nii isiklikult kui 
ka ühiselt koos grupiga, aeg õppida paremini tundma nii 
end ja oma võimeid kui ka Jumalat. Lisaks on alati olnud 
võimalik oma andeid rakendada. 

See ei ole aga sugugi alati kerge olnud. Jumalariigi 
töö võib olla nii füüsiliselt kui ka vaimselt üsna väsitav. 
Kurvaks tegi ka asjaolu, et tänavune grupp oli oodatust 
väiksem. Paratamatult ei istu saatan rahulikult, kui ini- 
mesed head sõnumit kuulutama lähevad, ja püüab nen- 
de teele takistusi saata. Võime siiski kindlalt Pühakirjale 
toetuda ja teada, et Jumala käes on võit ning koos tema- 
ga oleme võitjad. 

Lõpuks on ikka nii, et “neile, kes Jumalat armastavad, 
laseb Jumal kõik tulla heaks — neile, kes on tema kavatsu- 
se kohaselt kutsutud” (Rooma 8:28). 

MERLIN METSLA 


Õhtuse teenistuse ajal ei suutnud ma isegi seista. 
Kui proovisin, tuli valust lausa pisar silma. Istusin ja 
viimase ülistuslaulu ajal keegi ütles mulle: “Olle, 
tõuse püsti!” Vaatasin ringi. Keegi ei pööranud mul- 
le tähelepanu ja ma ei tundnud seda häält ära. Siiski 
võtsin seda kuulda ja tõusin ning tundsin, et mu ja- 
lad ei valutanud enam. Siis sain aru, et minuga oli 
kõnelenud Jumal. 

Enne laagrit ei olnud ma tegelikult usklik. Sel het- 
kel tundsin, et usun, sest Jumal tervendas mind. Siis 
sain aru, et Ta on olemas ja armastab meid. Olen pä- 
rast laagrit kuulnud väga palju tervendamisjutte 


sõpradelt ning see on kinnitanud mu usku veelgi. 
OLLE VELTRI 

LasteLaegas 


VÄRVI JA LOENDA 


MEISTERDA 
Vaja läheb: 


H ruudukujuline värviline paber 
paadi jaoks 

H sinine A4 mõõdus kartong või 
papp 

E värvilised paberid pilvede, päi- 
kese ja inimeste väljalõikamiseks 
E liim, käärid ja pliiatsid 

Paadi voltimine 


1. Voldi ruudukujuline paberileht 
pooleks. Ülemine ja alumine 
äär keera keskjooneni. 


poole. 


2 


1. E 


le. Paat ongi valmis. 


A, 


2.Võta alumine äär lahti ja voldi 
ülemine äär keskjoonelt töö 
peale. Pööra töö ümber. 


R 
| TAUST 


3. Voldi kõik 4 nurka keskjooneni. 


4.Voldi töö pikuti pooleks nii, et 
volditud nurgad jääksid sisse- 


5. Aseta paat lauale nii, et selle 
kitsam osa toetuks lauaplaadi- 


Tausta meisterdamine 


1. Voldi kartongi äärde laine, ülejäänud kartong 
voldi täpselt pooleks. 

2.Kleebi päike ja pilved. 

3. Joonista ja lõika välja paati mahtuvad inime- 
sed. Töö ongi valmis. 


Jumala armastusest sütitatuna ... 


irikusse minnes täitis hinge ärevus, sest tead- 

sin, et pereteenistusele on tulemas kaheksa uut 

last — kaheksa õde-venda. Mulle meeldib koh- 

tuda uute lastega ja neid tundma õppida. Sise- 

nedes tundus, et meie väike kirik on pindalalt 
kahanenud: hoone oli täis rõõmsalt jooksvate poiste ja tüdru- 
kute kilkeid. Neid lapsi ei olnud toonud kirikusse ei ema ega 
isa, vaid hoopis onu Jaan. 

Ühe meie kandi suure pere ema suikus igavesele unele, kui 
väikseim pere kaheksast lapsest oli üksnes seitsmekuune. Isa 
õlule langes lisaks majandusliku olukorra eest vastutamisele 
ka laste eest hoolitsemine. Ent Jumal sütitas Räpina kogudu- 
se liikme Jaan Lodi südame erilise armastusega ning täna- 
seks on Jaanist saanud nende laste suurim sõber. Ta võtab 
aega, et sõita 40 kilomeetrit ning tervitada sünnipäevalast või 
siis ka lihtsalt külla, kaasas külakost ning uued lood Jeesu- 
sest. 

Jaani südames kasvas ka igatsus juhtida lapsed isiklikku 
osadusse Jumalaga. Nii leidsidki lapsed tee kirikusse, kus 

neil on võimalus osaleda perejumalateenistustel, 
mängida ning olla ümbritsetud hoolitsevatest kätest 
ja südametest. Tõeline pidu on koos pannkooke 
süüa ja külma piima juua ning laulda üheskoos “Jee- 
sus on mu karjane ... Oled hea karjane, oma pea pa- 
nen sinu rinnale. Tahan käia sinuga koos.” Laste sil- 
mad, südamed, siirus ja soov olla armastatud on 
puudutanud Räpina koguduses kõikide südant. 

Onu Jaan aga pakib valge mikrobussi lapsi täis, 
paneb sellele hääled sisse ja lähebki sõiduks. Korra- 
ga on buss täis naeru, rõõmu, hõiskeid ja põnevust. 
Sel korral viib teekond lapsed tsirkusesse. Milline 
kingitus — anda isale puhkust ning lastele vahva 
päev. 

Piiblis (Mt 25:40) kinnitab kuningas: “.. mida te 
iganes olete teinud kellele tahes mu kõige pisema- 
test vendadest, seda te olete teinud mulle.” 


ELE PAJU, Räpina koguduse pastor 


Foto: Räpina kogudus 


NÕUANDENURK HH 


Vahel on asjad lihtsad ja selged, aga mõnikord vajame igapäevaeluga toimetulekuks 
nippe ning lahendusi. Just selleks, et teid neis olukordades aidata, hakkab EMK las- 
tetöö toimkond välja andma nõuandenurka. Rubriigi esimese loona pakume nippe 


õppimiseks. 


Lihtsaid nippe õppimiseks 


Igamas on taas kooli- 

aeg, aga lisaks koolile 

tuleb aega jagada 

trenni, huviringi, ko- 

dutoimetuste ja sõpra- 
de vahel. Et kooliasjadega kiiremini 
valmis saada, on mitmeid meetodeid. 
Järgnevalt mõnest niisugusest, mis 
aitavad kiiremini ja hõlpsamalt ma- 
terjali omandada. 


Ole leidlik 


1. mfot on alati palju. Oska ja harjuta 

end eristama sulle olulist. 
2.Liigita ja üldista. 
Õppimistingimused 

Tee kindlaks (ema-isa abiga või 
end jälgides), milline on sinu jaoks so- 
bivaim kellaaeg koduste tööde tege- 
miseks, missugusel toatemperatuuril 
sul pea kõige paremini töötab, milline 
on sinu liikumisvajadus, söömis- ja 
joomistarve (kas õppimine edeneb pa- 
remini täis kõhuga või vajad kerget 
näksi, et pea pidevas mõtlemises hoi- 
da), kas sul on parem keskenduda 
vaikuses või kui muusika mängib, kas 


sinu õppimiskoha valgustus on piisav 
ja valgus langeb õige nurga alt. 
Enesesisendus ja tahe 
Õpitav jääb paremini meelde, kui 
sa tahad õppida. Keskenduda aitab, 
kui kordad endale näiteks mõttes: 
m “Matahan seda meelde jätta!” 
m “See jääb mulle meelde!” 
Meeldejätmine on seda edukam, mi- 
da rohkem meeli kaasad. Psühholoo- 
gid on välja pakkunud näiteks järg- 
mise pingerea: 
H ainult kuulmine, 
H ainult nägemine, 
M kuulmine ja nägemine üheskoos, 
H kuulmine, nägemine ja diskuteeri- 
mine üheskoos, 
M kuulmine, nägemine, diskuteeri- 
mine ja rakendamine üheskoos, 
H õpitu kasutamine uutes olukorda- 
des. 


Selleks, et kuuldu paremini 
meelde jääks... 
H korda see mõttes üle, 


m seosta eelnevate teadmistega, 
m esita endale kuuldu kohta küsimusi. 


Räpina koguduse südame võitnud suure pere lapsed! 


Kordamise reeglid 


M Korrata tuleb veidi rohkem kordi 
kui hädapärast tarvis. 

H Kordamine on tulemuslikum, kui 
see on ajas jaotatud — kolm jaota- 
tud kordamist on sama mis kuus- 
seitse korda järjepanu. 


Ära jäta infot meelde 
mehaaniliselt, kasuta... 


m seoste leidmist — kui on vaja jätta 
meelde uut võõrkeelset sõna või 
mõistet, seosta see millegi argisega; 
näiteks ingliskeelse sõna dormitory 
(ühiselamu) puhul võid avastada vah- 
va seose sõnadega tormid ori; 
H seaduspärasuste leidmist — näi- 
teks kui asjad lähevad suuremast 
väiksemaks või täpsemaks, pole ko- 
masid vaja. Ma käin Eestis Harjumaal 
Tallinna metodisti kirikus. Noortetee- 
nistus on 12. detsembril kell 19.00; 
m piltliku kujundi loomist — kui on 
vaja meelde jätta sõnu, seosta need 
naljakalt või absurdselt üksteisega ja 
kujuta ette vastavat olukorda; näiteks: 
õun, maja, hoov, traktor, sall, suu — 
õuna hammustav maja on hoovis, kus 
talle sõidab traktor otsa, ta paranda- 
takse salliga ja suud naeravad; 
HM ühendamismeetodit — mõistekaar- 
te; need aitavad meelde jätta, mis on 
millega seotud; 
M perioodilise kordamise meeto- 
deid — tee salmist lauluke ja ümise se- 
da, korda teoreeme mõttes tänaval 
kõndides või bussis istudes. Õpeta ka 
teistele, mida oled teada saanud — 
püüa koolis kuuldu oma pereliikme- 
tele või sõpradele selgeks teha. Nii 
leiad kergesti üles veel uurimist vaja- 
vad kohad ja kinnistad omandatut. 
Homseks õpid — homme tead, ek- 
samiks õpid — eksamil tead, eluks 
õpid - elus tead! 


Tiia Pedastsaare artikli “Õppima õppimine” 
põhjal koostanud EGLE HOLLMAN 

KIRIKUELU 


Kuidas Tallinna koguduse segakoor kevadel 


Järvamaal ja suvel Lääne-Virumaal käis 


Järvamaal oli koorilauljate 
sihiks loomulikult Paide 
ning Lääne-Virus Rakvere 
ja Sakussaare kogudus. 


1. juuli varahommikul koos segakoo- 
rilauljast abikaasa Andresega Tallin- 
nast teele asudes oli ilm pühapäevale 
sobivalt päikeseline. Et minu lähe- 
daste seas on rohkelt muusikaliselt 
haritud inimesi, pole ma lasknud end 
koori laulma ahvatleda, ehkki see oli 
vist üks esimesi ettepanekuid, mis 
mulle kirikutöös kaasalöömiseks 
paarkümmend aastat tagasi tehti 
ning aeg-ajalt on kutset korratud hil- 
jemgi. Aga kui toimetajana kipun 
toppima oma nina igale poole, siis 
vähemalt selles osas olen jäänud en- 
dale kindlaks — jäägu igaüks oma liis- 
tude juurde! Tolle suvise sõidu otsus- 
tasin siiski kaasa teha, sest ühest 
küljest sain selle ühendada käiguga 
Haljala kalmistule, teisalt aga võima- 
luse veeta pühapäeva koos vahvate 
inimestega ja kolmandaks oli mul ju- 
ba teele asudes tagamõte, et ise ko- 
hal olles saan jäädvustada toredaid 
hetki ning lõpuks kokku panna ühe 
suveloo. 

Täpsuse huvides tuleb lisada, et 
väljasõit Lääne-Virumaale ei olnud 

Tallinna koguduse koorile tänavu su- 
gugi esimene, sest 15. aprillil käidi 
Järvamaal, kus lauldi-teeniti Paide 
koguduse 78. aastapäevale pühenda- 
tud jumalateenistusel (taas ajaloo 
huvides täpsustan, et aastapäev ise 
oli olnud täpselt nädal varem, 8. ap- 
rillil). Pidulikul teenistusel jutlustas 
Tallinna koguduse vanempastor 
Olav Pärnamets, kes omal ajal on mi- 
tu aastat ise Paide kogudust teeni- 
nud. Põgusa ülevaate koguduse aja- 
loost andis pastor Johannes Kakko. 
Pärast jumalateenistust pakuti roh- 
kearvulisele kirikulisteperele kohvi- 
lauas head-paremat kehakinnitust. 

Aga tagasi 1. juulisse, mil sihtko- 
haks oli seatud esmalt Rakvere ja 
seejärel Sakussaare kogudus. Taas 
oli segakooriga kaasas Olav Pärna- 
mets. Taas olid koori sõiduks ette 
valmistanud peadirigent Eivin Toodo 
ja juba aasta abidirigendina tegutse- 
nud Inna Välja. 

Kui koorlauljatele kogunemiseks 
ette nähtud poole kümne paiku Rak- 
vere metodisti kiriku ette pöörasime, 
ootas meid avatud uks ning tervita- 
sid segakoori vanem Lea Pihtje ja 
Imbi Herm. Tervitused vahetatud, 
asus koor hääli lahti laulma, 
Sakusaarest saabunud pastor Hans 
Lahi ja tema kaasa Sirly oma igapü- 

“ “I hapäevaseid toime- 
tusi tegema ning toi- 
metaja pildistama. 
Hakkasid saabuma 
ka esimesed kiriku- 
lised, keda kella 
kümneks kogunes 
ruumi üsna palju. 
Pastor Hans Lahigi 
väljendas teenistuse 
alustuseks hea- 
meelt, et suve ja 
puhkuste kiuste on 
kirik rahvast täis. Ja 


Sirly Lahi pühapäevahommikused toimetused Rakveres. polegi oluline, et osa 

Rakvere kiriku avatud uksel jagasid 
tervitusi Lea Pihtje ja Imbi Herm. 
on tulnud kaugemalt. Rakveres kõ- 
nelesid seejärel põhiliselt segakoori 
vennad: sõnumi ütlesid Mati Soode, 
Eivin Toodo ja Andres Kapp. Jutluse 
pidas Olav Pärnamets. Korraks anti 
sõna ka Urve Pärnametsale, kes 
meenutas oma Rakveres käike ajast, 
mil koguduse pastoriks oli just-just 
määratud Andres Kirjamägi (pastor 
Rakveres aastail 1958-1963). Et vend 
Kirjamägi oli Tallinnas olnud tegev 
muusikatöös, teadis ta Urvet koos 
emaga ka Rakverre laulma kutsuda. 
Klaveril olevat Tallinna külalisi neil 
aegadel saatnud legendaarne Rakve- 
re õde Siisi, kelle nime mainimise jä- 
rel kostus saalist heakskiitvat ja tun- 
nustavat äratundmispominat. Jagati 
armulauda ja teenistuse lõpus palu- 
sid kokkutulnud pastor Olav Pärna- 
metsa juhatusel õnnistust Hans ja 
Sirly Lahi eesseisvale misjonireisile 
Udmurtiasse. Misjonit oli meile 
meelde tuletatud ka korjanduse ajal, 
sest oma annetuse võis iga kirikuline 
poetada kahte korjanduskarpi — üh- 
te, “tavalisse”, koguduse tarbeks, tei- 
se, armsa heegeldatud ristikesega, 
aga misjoni heaks. Segakoor omalt 
poolt laulis Rakveres viis laulu. 


Natuke teenistusejärgset sagimist, 
mõned kiiruga vahetatud jutukatked, 
noodid kokku, dirigendipult kaasa ja 
olimegi taas teel — Sakussaarde. Ilm 
püsis jätkuvalt päikseline ja pidas 
sellisena vastu õhtuni, kuigi vahepeal 
tiirutas Viitna kandis ka üsna halli 
karva pilvi. 

600. aasta vanuses Sakussaare kü- 
las pöörasime paika, kus juba viis- 
teist aastat tegutseb Sakussaare ko- 
gudus, mis ametlikult registreeriti 
2001. aasta 26. oktoobril. Kes rääkis 
juttu, kes uudistas ümbrust, selgusid 
segakoori parimad pallimängijad. 
Ära ei unustatud ka sünnipäevalapsi 
— Sakussaares lauldi sünnipäevalau- 
lu Sirly Lahile 
ja segakoori 
õele Valve 
Vihtile. Söögi- 
laulu järel pa- 
kuti kehakin- 
nituseks An- 
neli Rahu- 
varmi juhatu- 
sel köögis val- 
minud -— ime- 
head kilu-kar- 
tulivormi ning 
rabarberikis- 
selli vahukoo- 
rega. Toimeta- 
jale jättis kustumatu elamuse ümber- 
kaudsete metsade pohladest valmis- 
tatud jook, mida oleks ülekohtune 
paljalt morsiks tituleerida, pigem oli 
tegu pohlasmuutiga, mille tooraine 
pealegi pärit ökoloogiliselt puhtalt 
Lahemaalt. Turgutav kohv koogi ja 
kringli kõrvale kulus samuti “mar- 
jaks ära”. 

Suviselt sumedas õhtupoolikus 
kaaluti omajagu aega, kas jääda tee- 
nistuse ajaks 
õue, kus selt- 
siks = sääsed 
ega ole klave- 
rit, või kogu- 
neda —- siiski 
tuppa, kus 
sääskede — ja 
muusikariista- 
dega on olu- 
kord esialgu 
vastupidine. 

Rakvere kogudu- 
se misjonikorjan- 
duse karpi ehtis 
kena heegeldatud 
ristike. 


Segakoor Rakveres ... 


Kogenud rahvas aga kinnitas, et kül- 
lap hakkab toas peagi õhku nappi- 
ma, mispeale avatud akendest nagu- 
nii ka sääsed sisse pääsevad. Nii sai- 
megi tallinlastena nautida midagi, 
mis pealinna siginas-saginas üsna 
võimatu, sest vaekauss langes vaba- 
õhujumalateenistuse kasuks. Sega- 
koor, mis esines a capella, sai klave- 
risaateta kenasti hakkama. Kõne- 
lejatele pakkus aga tuge ehe eesti- 
maisest tammepuust looduslik kõne- 
pult. 

Sakussaares oli Olav Pärnamets 
valinud vaimulikke sõnumeid edas- 
tama õrnema Soo esindajad, nii said 
tunnistuseks sõna Sirly Lahi, Annely 
Raukas ja Imbi Herm ega pääsenud 
toimetajagi. Laulu ja sõnumit pakku- 
sid ka Sakussaare mehed Armin ja 
Aivar Alt. Päeva võttis kenasti kokku 
pastor Olav Pärnamets, kes jutlustas 
sellest, kui oluline on ohkamise oha- 


semise nõgeste kõrval tänulik meel. 

Niipalju, kui toimetaja kõrvu järel- 
kajasid on ulatunud, jäid nii koori- 
lauljad kui kohalik rahvas päevaga 
rahule ning õhku mõte selliseid väl- 
jasõite tulevikus sagedamini korral- 
dada. 

Rahule jäi ka toimetaja, kes 
Sakussaare perenaisele Sirlyle head 
misjonireisi soovides sai talle ühtlasi 
omakasupüüdlikult tühja märkmiku 
ulatada, et Udmurtia-reis kenasti aja- 
kirja jaoks kirja saaks pandud. Li- 
saks tõin pastor Hans Lahi kingituse- 
na kaasa Vihula vallavalitsuse toetu- 
sel ilmuva Ilumäe, Käsmu, Sakus- 
saare ja Vainupea Koguduse Lehe 
juunist 2012, mille kogu esilehte täit- 
mas Sakussaare pastori sõnum “Jaa- 
nipäev — Ristija Johannese sünni- 
päev”. Lehe teiselt küljelt leidsin teis- 
te hulgas eelteate ka 1. juuli jumala- 
teenistuse kohta Sakussaares, kus 
külaliseks laulukoor Tallinnast. 


Abikaasa Andres Kapi toetusel 
ja tähelepaneliku kontrolli all 
kirja pannud toimetaja 

EMK 105: AASTAPÄEVALE PÜHENDATUD 
AJALOOKONVERENTS JA TÄNUJUMALATEENISTUS 


"...Võtke eeskujuks nende.usk..." (Heebr 13:7) 

ETEM EKS 


laupäeval, 15. septembril 2012 kell 12 — 20 


AJAKAVA EMK ajaloost tutvume aastapäevakonverentsil 


12:00 Osadussöömaaeg Järgneval emadega 


13:00  Ajalooettekanded H Karl Kuuma (1867—1932) elu ja teenimine 
ning mõju Eesti Metodisti Kirikule 


Kohvipaus 
A H Endel Rangi (1924-2001) pöördumine ja tee- 
16:00 Mälestushetk Karl Kuuma haual nimine, muu hulgas EMK Tapa koguduse pas- 
17:00 Õhtueine torina aastatel 1973-2001 
18:00 Tänujumalateenistus H 100 aastat EMK Tapa kogudust (1912—2012) 


REGISTREERIMINE 


Registreerimine EMK kodulehel www.metodistikirik.ee. 
Osalemine aastapäevaüritustel on tasuta. Kohapeal võimalus teha annetus aastapäevakonverentsi 
toetuseks. 

